ગુજરાતમાં લોકો નવ દિવસો સુધી ગરબા રમે છે તો પશ્ચિમ બંગાળમાં તે દુર્ગા પૂજા રૂપે પ્રસિદ્ધ છે તેમછતાં બધાનો ઉદ્દેશ્ય એક જ હોય છે અને તે છે દેવી માને પ્રસન્ન કરીને તેમના આશીર્વાદ મેળવવા. શારદીય નવરાત્રિ દર વર્ષે ઓક્ટોબર મહિનાના શુક્લ પક્ષમાં આવે છે. (આને દેવી પક્ષ પણ કહેવામાં આવે છે) આ વર્ષે શારદીય નવરાત્રિની શરૂઆત 10 ઓક્ટોબરે થઈ છે જે 18 ઓક્ટોબરે સમાપ્ત થઈ જશે. 19 ઓક્ટોબરે લોકો વિજયાદશમીનો તહેવાર મનાવશે. આ પર્વ મનાવવાની સૌની રીત અલગ હોય છે પરંતુ દરેક જગ્યાએ આની ધૂમ પૂરા નવ દિવસ સુધી રહે છે.